постигане на устойчиво развитие. Прилагането на резултатите от Световната среща на върха за устойчиво развитие, както и на съответните многостранни споразумения в областта на околната среда, към които страните са се присъединили, се взема предвид при всички дейности, предприети от страните съгласно настоящото споразумение.
 2. Страните постигат съгласие, че е необходимо природните ресурси и биологичното разнообразие да се опазват и управляват по устойчив начин в полза на всички поколения, като се отчитат съответните нужди за развитие.
 3. Страните се споразумяват да си сътрудничат с оглед засилването на взаимната подкрепа на търговските политики и политиките в областта на околната среда, както и включването на съображения, свързани с околната среда, във всички сектори на сътрудничество.
 4. Страните се стремят да продължат и засилят своето сътрудничество по регионалните програми за опазване на околната среда по отношение на:
 а)
 подобряването на осведомеността по въпросите на околната среда и засилването на местното участие в усилията за опазване на околната среда и за устойчиво развитие, включително участие на коренните културни общности/коренното население и местните общности;
 б)
 изграждането на капацитет за приспособяване към изменението на климата и смекчаване на последиците от него, както и енергийна ефективност;
 в)
 изграждането на капацитет за участие и прилагане на многостранни споразумения в областта на околната среда, включително, но не само, относно биологичното разнообразие и биологичната безопасност;
 г)
 насърчаването на щадящи околната среда технологии, стоки и услуги, включително чрез използването на регулаторни и пазарни инструменти;
 д)
 подобряването на управлението на природните ресурси, включително горите, и борба с незаконното изсичане и свързаната с него търговия, както и насърчаването на устойчивите природни ресурси, включително управлението на горите;
 е)
 ефективното управление на националните паркове и защитени зони и определянето и защитата на зони на биологично разнообразие и уязвими екосистеми, като надлежно се вземат предвид местните и коренните общности, които живеят в тези зони или близо до тях;
 ж)
 предотвратяването на нелегално трансгранично движение на твърди и опасни отпадъци и други форми на отпадъци;
 з)
 опазването на крайбрежната и морската околна среда и ефективното управление на водните ресурси;
 и)
 защитата и опазването на почвите и устойчивото управление на земите, включително преустройството на изчерпани/изоставени мини;
 й)
 насърчаването на изграждане на капацитет за управление на бедствия и управление на рисковете;
 к)
 насърчаването на модели за устойчиво потребление и производство в своите икономики.
 5. Страните насърчават взаимния достъп до програмите си в тази област в съответствие с конкретните условия на тези програми.
 Член 35
 Селско стопанство, рибарство и развитие на селските райони
 Страните се споразумяват да насърчават диалога и сътрудничеството за устойчиво развитие на селското стопанство, рибарството и развитието на селските райони. Областите на диалог могат да включват:
 а)
 селскостопанска политика и перспективи в селското стопанство в международен план като цяло;
 б)
 възможностите за улесняване на търговията с растения, животни, морски животни и продукти от тях, като се отчитат съответните международни конвенции, като Международната конвенция по растителна защита и Международното бюро по епизоотии наред с други, към които страните са се присъединили;
 в)
 хуманно отношение към животните;
 г)
 политика на развитие на селските райони;
 д)
 качествена политика за растителните,